ΓΡΑΠΤΗ ΕΡΩΤΗΣΗ E-0202/02

υποβολή: Roberta Angelilli (UEN) προς την Επιτροπή

(6 Φεβρουαρίου 2002)

Θέμα: Ευρωπαϊκή καλλιτεχνική κληρονομιά

Στο ευρωπαϊκό έδαφος εντοπίζεται ένα σημαντικό τμήμα των αρχιτεκτονικών και πολιτιστικών αγαθών του κόσμου. Πρόκειται για μία κληρονομιά εξαιρετικής αξίας για όλους τους ευρωπαίους πολίτες, συχνά όμως δενπάρχει λεπτομερής γνώση για την κληρονομιά αυτή ούτε για την κατάσταση συντήρησής της. Θα ήταν ως εκ τούτου σημαντική μία καταγραφή της ευρωπαϊκής καλλιτεχνικής και πολιτιστικής κληρονομιάς, τόσο για ναπάρχει μεγαλύτερη σαφήνεια ως προς την ίδια, όσο και για μία δέουσα δραστηριότητα προστασίας, συντήρησης, αξιοποίησης και αποκατάστασης του ευρωπαϊκού αυτού πλούτου.

Ο κ. Oreja, εκ ονόματος της Επιτροπής στις 27 Νοεμβρίου 1996 απάντησε σε μία ερώτησή μου (E-2761/96)(1) δια της οποίας ερωτάτο εάν είχε καταγραφεί στην Ευρώπη η καλλιτεχνική και πολιτιστική κληρονομιά της, τονίζοντας ότι θα μπορούσε να διατεθεί ένα πρώτο όργανο εργασίας, δεδομένου ότι βρισκόταν στο στάδιο της προετοιμασίας, με την επετηρίδα των πολιτιστικών στατιστικών πηγών στην Ευρώπη, στόχος της οποίας ήταν να παρασχεθεί ένα πλαίσιο των οργανισμών που δημοσιεύουν συστηματικά τις πολιτιστικές στατιστικές.

Υπό το πρίσμα των ανωτέρω ερωτάται η Επιτροπή εάνλοποιήθηκε ποτέ η επετηρίδα των στατιστικών πηγών για την οποία έκανε λόγο ο κ. Oreja, εάν έγινε καταγραφή της ευρωπαϊκής καλλιτεχνικής και πολιτιστικής κληρονομιάς και ποιά είναι η γνώμη της σχετικά.

(1) ΕΕ C 83 της 14.3.1997, σελ. 64.

Απάντηση της κυρίας Reding εξ ονόματος της Επιτροπής

(27 Μαρτίου 2002)

Το Μάρτιο του 1997, ανταποκρινόμενη σε αίτημα των κρατών μελών, η επιτροπή στατιστικού προγράμματος δημιούργησε στο εσωτερικό της Στατιστικής Υπηρεσίας (Eurostat) μια ομάδα εργασίας με αντικείμενο τις πολιτιστικές στατιστικές (Leadership Group (LEG)-Culture). Το Νοέμβριο του 1999, η Επιτροπή ενέκρινε τα συμπεράσματα και τις συστάσεις του σχεδίου LEG, το οποίο πρότεινε κυρίως τη δημιουργία μιας ομάδας εργασίας με αντικείμενο τις πολιτιστικές στατιστικές ώστε να εξασφαλιστεί η συνέχιση των δραστηριοτήτων.

Η τελική έκθεση της LEG σχετικά με τις πολιτιστικές στατιστικές της Ένωσης δημοσιεύτηκε το 2000 και εξέταζε τους οργανισμούς που δημοσιεύουν συστηματικά πολιτιστικές στατιστικές. Η ομάδα εργασίας συνεχίζει τις εργασίες της σε συνεργασία με τα κράτη μέλη. Η έκθεση αυτή είναι διαθέσιμη από τη μονάδα E3 (Eurostat: Πληθυσμός και κοινωνικές συνθήκες 3/2000/E/No 1).

Το 1996, η Επιτροπή χρηματοδότησε δύο μελέτες σε συνεργασία με την Ισπανία και τη Γαλλία. Το συντονισμό είχε αναλάβει το γαλλικόπουργείο Πολιτισμού.

Οι δύο αυτές μελέτες εκπονήθηκαν από τους οργανισμούς ERIES και DAFSA οι οποίοι εξέδωσαν τα εξής:

- Index de source des statistiques culturelles en Europe — έκδοση 1996 — Υπηρεσία Επισήμων Εκδόσεων (OPOCE), Λουξεμβούργο — ISBN 92-827-9207-2.

- Statistiques culturelles en Europe; Premires donnes, 1996. Τυπώθηκε στη Γαλλία — ISBN 2-11003721-0.

Όσον αφορά την καταγραφή της ευρωπαϊκής καλλιτεχνικής και πολιτιστικής κληρονομιάς η Επιτροπή δεν διαθέτει ούτε τα μέσα ούτε τις αναγκαίες αρμοδιότητες για να την πραγματοποίησή της, δεδομένου ότι η προστασία της καλλιτεχνικής και πολιτιστικής κληρονομιάς είναι αποκλειστική αρμοδιότητα των κρατών μελών.